# Boniface Kiprop

### Wikipedia

Boniface Kiprop (s. 12. lokakuuta 1985, Kwirwot, Kapchorwa, Uganda) on ugandalainen kestävyys- ja maastojuoksija.

Kiprop osallistui ensimmäisiin arvokisoihinsa jo vuonna 2000, kun hän juoksi Vilamouran maastojuoksun MM-kisoissa nuorten sarjassa kahdenneksikymmenenneksiseitsemänneksi. Seuraavana vuonna hän voitti nuorten Afrikan mestaruuden 5 000 metrin juoksussa ajalla 13.48,6 ja 10 000 metrin juoksussa ajalla 28.45,76. 2002 hän voitti pronssia Dublinin maastojuoksun MM-kisoissa nuorten sarjassa ja 2003 Lausannen maastojuoksun MM-kisoissa nuorten sarjassa hopeaa. Hän osallistui Pariisin MM-kisoihin 2003, mutta karsiutui 5 000 metrillä alkuerissä. Brysselin maastojuoksun MM-kisoissa 2004 hän voitti hopeaa nuorten sarjassa ja oli samalla voittamassa nuorten joukkuekilpailussa pronssia Ugandan joukkueessa. Yleisurheilun nuorten MM-kisoissa Grossetossa hän voitti 10 000 metrin juoksun ajalla 28.03,77 ja sijoittui 5 000 metrillä viidenneksi ajalla 13.33,18. Samana vuonna hän oli neljäs Ateenan olympialaisissa 10 000 metrillä ajalla 27.25,48 ja kahdeksas IAAF:n yleisurheilufinaalin 5 000 metrillä ajalla 13.15,48.

Kiprop sijoittui 2005 maastojuoksun MM-kisoissa seitsemänneksi pitkällä matkalla. Helsingin MM-kisoissa hän oli neljäs 10 000 metrillä ajalla 27.10,98 ja yhdestoista 5 000 metrillä. Kauden lopussa IAAF:n yleisurheilufinaalissa hän juoksi toiseksi 5 000 metrin kilpailussa. Alkukaudesta 2006 Kiprop voitti Kansanyhteisön kisoissa Melbournessa 10 000 metrillä kultaa sekä sijoittui Fukuokan maastojuoksun MM-kisoissa pitkällä matkalla kahdenneksikymmenenneksitoiseksi.

## [muokkaa] Ennätykset

- 3 000 metrin juoksu: 7.40,58 (2006)
- 5 000 metrin juoksu: 12.57,11 (2006)
- 10 000 metrin juoksu: 26.39,77 (2005)
- 10 kilometrin maantiejuoksu: 27.58 (2006)

## [muokkaa] Lähteet

- Kipropin profiili iaaf.orgissa

Haettu osoitteesta http://fi.wikipedia.org../../../b/o/n/Boniface_Kiprop_af41.html

Luokat: Ugandalaiset kestävyysjuoksijat | Ugandalaiset maastojuoksijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English